La Policia Local de Sagunt deté un home per negar-se a realitzar la prova d’alcoholèmia
28 de maig 2018

​ ![](/media/makilnac/23_37a86807-05c5-48cuerpo.jpg)  

La Policia Local de Sagunt, concretament agents de la secció de Seguretat Ciutadana, van detenir un home durant la matinada del passat dissabte per negar-se a realitzar la prova d'alcoholèmia. Els fets es van produir en el Port de Sagunt quan els agents es trobaven fent un control preventiu d'alcohol i substàncies estupefaents.

  
L'home, en observar els agents, va fer maniobres d'esquiva a fi d'evitar el control policial, estacionant el seu vehicle i negant que ell estiguera conduint, segons el part de la Policia Local. Els agents, en detectar en l'home símptomes evidents, li van indicar que se sotmetera a la prova d'alcoholèmia i substàncies estupefaents. Després de negar-se a col·laborar, els agents van detindre a l'home i van traslladar-lo al servei mèdic.

*   [](http://www.facebook.com/sharer.php?u=https://aytosagunto.es/va/actualitat/la-policia-local-de-sagunt-dete-un-home-per-negar-se-a-realitzar-la-prova-d-alcoholemia/ "Facebook")
*   [](http://twitter.com/share?url=https://aytosagunto.es/va/actualitat/la-policia-local-de-sagunt-dete-un-home-per-negar-se-a-realitzar-la-prova-d-alcoholemia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-policia-local-de-sagunt-dete-un-home-per-negar-se-a-realitzar-la-prova-d-alcoholemia/ "Linked In")
*   [](mailto:?body=https://aytosagunto.es/va/actualitat/la-policia-local-de-sagunt-dete-un-home-per-negar-se-a-realitzar-la-prova-d-alcoholemia/)